Leonard Paul Blair

**Leonard Paul Blair** (født 12. april 1949 i Detroit i USA) er en amerikansk katolsk prelat og erkebiskop av Hartford i delstaten Connecticut.
## Liv og virke
### Bakgrunn
Leonard Paul Blair gikk på lokale grunn- og middelskoler, og begynte deretter på erkebispedømmet Detroits presteseminar *Sacred Heart* for filosofistudier. Han studerte  teologi ved Pontificia Università Gregoriana i Roma som alumnus ved Pontifical North American College fra 1971 til 1975.

### Prest
Erkebiskopen av Detroit, kardinal John Francis Dearden, ordinerte ham til prest den 26. juni 1976.

Han studerte videre i Roma og alt i alt tok han der gradebe baccalaureat i teologi fra *Gregoriana*. lisensiat i teologi med spesialisering innen patrologi, og i teologihistorie, fra *Gregoriana*, og doktorgrad i teologi fra *[[Angelicum]]*

Blair var kapellan eller sogneprest i flere menigheter i erkebispedømmet Detroit: *St. Martin de Porres* i Warren, *Our Lady of Queen of Peace* i Harper Woods, *St. Christopher* i Detroit, og i *St. Paul* i Grosse Pointe Farms

Andre posteringer i Detroit som generalvikar og kansellist, dosent i teologi og patristikk ved *Sacred Heart Major Seminary* og studiedekan samme sted. 

Blair returnerte til Roma ved en anledning for å arbeide for Prefekturet for Den Hellige Stols økonomiske anliggender. 

Tilbake igjen i Detroit ble han kardinal Edmund Szokas personlige sekretær.

### Hjelpebiskop i Detroit
Pave Johannes Paul II utnevnte ham til hjelpebiskop i Detroit og titulærbiskop av *Voncariana* den 9. juli 1999. Erkebiskopen av Detroit, kardinal Adam Joseph Maida, ordinerte ham til biskop den 24. august samme år; medkonsekratorer var kardinal Edmund Casimir Szoka, president for Vatikanstatens guvernement, og Dale Joseph Melczek, biskop av Gary i Indiana.

### Biskop av Toledo i Ohio
Han ble utnevnt til biskop av Toledo den 7. oktober 2003 og innsatt i dette embedet den 4. desember samme år.

I juli 2011 rådet biskop Blair katolske menigheter og skoler i bispedømmet Toledo til ikke å samle inn penger til *Susan G. Komen Foundation*, med henvisning til bekymring for at penger donert til institusjonen kunne gå til å finansiere stamcelleforskning gjort på aborterte menneskeembryoer. Blair sa: *«Så vidt vi kan fastslå, finansierer ikke Komen Foundation for øyeblikket kreftforskning ved bruk av embryonale stamceller. Men deres politikk utelukker imidlertid ikke denne muligheten. De er åpne for forskning på embryonale stamceller og kan godt finansiere slik forskning i framtiden»*. Blairs uttalelse refererte også til *Komens* forhold til Planned Parenthood, USAs største abortleverandør. På grunn av disse faktorer oppfordret biskop Blair, i samarbeid med de øvrige katolske biskoper i Ohio, katolske troende, både bedrifter og enkeltpersoner, til å vurdere alternative organisasjoner for å støtte brystkreftforskning.

Den 26. april 2004 suspenderte biskop Blair presten Gerald Robinson fra enhver kirkelig tjeneste, etter at han var blitt arrestert, siktet for å ha myrdet en nonne i 1980. Robinson var siktet for å ha drept ordenssøsteren Margaret Ann Pahl på Mercy Hospital i Toledo i Ohio. Robinson ble kjent skyldig i 2006 og dømt til en fengselsstraff på 15 til livstid.

### Erkebiskop av Hartford
Pave Frans utnevnte Blair til erkebiskop av Hartford den 29. oktober 2013; innsettelsen fant sted den 16. desember samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Kardinal Adam Joseph Maida (1922–2009) *1984
* Erkebiskop *Leonard Paul Blair* (1949–) *2003

## Referanser